ICC คงเป้ารายได้ปี 62 โต 5% รับแผนเพิ่มฐานลูกค้าใหม่-ขยายช่องทางขายผ่านออนไลน์
ICC คงเป้ารายได้ปี 62 โต 5% รับแผนเพิ่มฐานลูกค้าใหม่-ขยายช่องทางขายผ่านออนไลน์
ICC คงเป้ารายได้ปี 62 โต 5% รับแผนเพิ่มฐานลูกค้าใหม่-ขยายช่องทางขายผ่านออนไลน์
28 มิ.ย. 2562

นายสุรัตน์ วงศ์รัตนภัสสร กรรมการ บริษัท ไอ.ซี.ซี. อินเตอร์เนชั่นแนล จำกัด (มหาชน) หรือ ICC เปิดเผยว่า บริษัทคาดกำไรสุทธิปีนี้จะสูงกว่าปีก่อนที่ 931 ล้านบาท โดยเป็นผลมาจากการที่บริษัทเน้นบริหารจัดการต้นทุน พร้อมกับการปิดจุดขายที่ไม่สร้างผลกำไร
ทั้งนี้ บริษัทตั้งเป้ารายได้ปี 62 จะเติบโตไม่ต่ำกว่า 5% จากการรักษาฐานลูกค้าเดิมและเพิ่มฐานลูกค้ารายใหม่ โดยเฉพาะช่องทางการขายสินค้าผ่านออนไลน์ที่มีการเติบโตค่อนข้างมาก โดยการขยายช่องทางออนไลน์ บริษัทจะจับมือกับพันธมิตรรายใหม่ๆที่เข้ามาในตลาด ซึ่งปัจจุบันบริษัทมีพันธมิตรทั้งจาก ทีวีช็อปปิ้งและออนไลน์ช็อปปิ้งอยู่หลายราย และขณะเดียวกันบริษัทความสนใจที่จะจับมือกับ JD Central ซึ่งหากระบบของพันธมิตรมีเสถียรภาพที่เหมาะสมก็จะเข้าไปเจรจาทันที โดยสัดส่วนรายได้ออนไลน์ในปีนี้บริษัทคาดว่าจะอยู่ที่ 4% และตั้งเป้าใน 3 ปี จะผลักดันให้แตะ 10%
ส่วนแผนการลงทุนในปีนี้ บริษัทตั้งงบลงทุนไว้ราว 250 ล้านบาท เพื่อรองรับการปรับปรุงระบบไอทีให้มีประสิทธิภาพมากขึ้นและบริหารจัดการได้ดีขึ้น พร้อมกันนี้บริษัทจะมีการปรับปรุงจุดขาย ให้มีความทันสมัยมากขึ้น และตอบโจทย์ไลฟ์สไตล์ของลูกค้าในปัจจุบันทีมีความหลากหลายมากขึ้น